
A V I Z


asupra proiectului de Lege pentru ratificarea 


Convenţiei împotriva dopajului, adoptată la 


Strasbourg la 16 noiembrie 1989.





În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,   cu proiectul de Lege pentru ratificarea Convenţiei împotriva dopajului, adoptată la Strasbourg la 16 noiembrie 1989 transmis cu adresa nr. 109 din 27 aprilie 1998,  înregistrată sub nr.442/XVIII/11 din 23  iunie 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat acest proiect de  lege în şedinţa din 2 iulie  1998.


		În urma dezbaterilor, membrii comisiei au avizat favorabil proiectul de lege, în forma adoptată de Senat la 21 aprilie 1998.


		În raport de obiectul şi conţinutul său, acest proiect de lege face parte din categoria legilor ordinare.

